СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

На основу члана 31 Закона о раду РС (“Сл.гласник РС” број 24/05, 61/05, 54/09, 32/13, 75/14, 13/17, 113/17 и 95/18), члана 7-9 Посебног колективног уговора за здравствене установе чији је оснивач Република Србија, аутономна покрајина и јединица локалне самоуправе (“Сл.гласник РС” број 96/19 и 58/20), Кадровског плана Специјалне болнице за интерне болести Врњачка Бања број 112-01-86/2024-02 од 12.03.2024 године, Уредбe о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/2020), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-1499/2024 од 27.02.2024 године и одлуке вд директора Специјалне болнице за интерне болести Врњачка Бања број 160/24 од 02.04.2024 године, расписује се:

 КОНКУРС

 ЗА ПРИЈЕМ У РАДНИ ОДНОС

-медицинска сестра/ техничар -1 (један) извршилац, са пуним радним временом, на неодређено време са пробним радом у трајању од месец дана.

Опис посла медицинске сестре/техничара:

Планира и пружа услуге здравствене неге и подршке пацијентима, у складу са праксом и стандардима савремене здравствене неге, о чему води прописану медицинску документацију.

Обавља медицинске мере код болесника у поступку неге, терапије, дијагностике и рехабилитације. Примењује прописану терапију и контролише узимање лекова. Врши припрему болесника и асистира лекару при интервенцијама. Учествује у пријему болесника, визити, посматра пацијенте и обавештава лекаре о стању пацијента.

Прати опште стање пацијената, мери и евидентира виталне функције и друге показатеље.

Припрема простор, медицинску опрему, инструменте и материјал за рад.

Спроводи мере за спречавање интрахоспиталне инфекције. Одлаже и уклања медицински отпад на прописан начин. Врши унос података у области здравствене статистике и води евиденцију.

Прикупља излучевине за лабораторијске анализе. По потреби иде у пратњу болесника. Спроводи мере заштите на раду. Учествује у раду стручних тела и комисија. Обавља и друге послове из своје струке као и друге послове по налогу претпостављених и директора.

Поред општих услова прописаних Законом о раду (“Сл.гласник РС” број 24/05,61/05, 54/09, 32/13, 75/14, 13/17, 113/17 и 95/18), кандидат мора да испуњава и посебне услове:

-Средња медицинска школа-општи смер

-Положен стручни испит

-Лиценца

-Најмање шест месеци у наведеном звању

Заинтересовани кандидати уз пријаву подносе:

-оверену копију дипломе о завршеној средњој медицинској школи;

-оверену копију уверења о положеном стручном испиту за медицинску сестру/техничара;

-уверењe о држављанству не старијe од шест месеци (оригинал или оверену копију);

-копију извода из матичне књиге венчаних ако је кандидат променио презиме;

-лиценцу (оригинал или оверену копију)

- CV

-мотивационо писмо

Пријаве са документацијом доставити лично или препоручено на адресу: Специјална болница за интерне болести Врњачка Бања, ул. Осмог Марта 12, 36210 Врњачка Бања.

Непотпуне и неблаговремене пријаве неће се разматрати.

Рок за подношење пријава је 15 данa од дана објављивања конкурса на сајту Министарства здравља Републике Србије.

Кандидати који испуњавају услове конкурса, могу бити позвани на разговор ради пружања додатних информација.

Приликом заснивања радног односа изабрани кандидат дужан је да достави лекарско уверење као доказ о здравственој способности за обављање послова за које је заснива радни однос.

Конкурс ће бити објављен на сајту Националне службе за запошљавање, сајту Министарства здравља РС и на сајту и огласној табли Специјалне болнице.

Одлука о избору кандидата биће донета у року од 30 дана од дана истека рока

за пријаву кандидата. Кандидати који не буду примљени могу захтевати повраћај конкурсне документације.

Изабрани кандидат дужан је да се у року од 3 дана од дана пријема обавештења о избору кандидата у писаној форми изјасни о датуму заснивања радног односа у болници.

У супротном, сматра се да одустаје од заснивања радног односа.

За све информације можете се обратити на телефон 036/616-970.

 Вд Директора

 Специјална болница за интерне болести Врњачка Бања

 др Вања Балшић

 \_\_\_\_\_\_\_\_\_\_\_\_\_\_\_\_\_\_\_\_\_

СПЕЦИЈАЛНА БОЛНИЦА ЗА ИНТЕРНЕ БОЛЕСТИ ВРЊАЧКА БАЊА

Број: 160/24

Дана: 02.04.2024 године

 На основу 24. Закона о раду (“Сл.гласник РС” 24/05, 61/05, 54/09, 32/13, 75/14, 13/17, 113/17 и 95/18), чл 7 Посебног колективног уговора за здравствене установе чији је оснивач Република Србија, аутономна покрајина и јединица локлане самоуправе (“Сл.гласник РС” број 96/19 и 58/20) и члана 24. Статута “Специјалне болнице за интерне болести Врњачка Бања” , вд директор доноси:

 ОДЛУКА

Расписује се конкурс за пријем медицинске сестре/техничара у радни однос на неодређено време са пробним радом у трајању од месец дана у складу са Кадровским планом Специјалне болнице за интерне болести Врњачка Бања 112-01-86/2024-02 од 12.03.2024 године, Уредбом о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/20) и ) и Закључком Комисије за давање сагласности за ново запошљавање и додатно радно ангажовање код корисника јавних средстава 51 број: 112-1499/2024 од 27.02.2024 године (допис МЗРС број 112-01-00114/2024-02 од 05.03.2024 године) .

Рок за подношење пријава је 15 дана од дана објављивања конкурса на сајту Министарства здравља Републике Србије.

 ОБРАЗЛОЖЕЊЕ

Конкурс за пријем медицинске сестре/техничара у радни однос на неодређено време са пробним радом у трајању од месец дана рсписује се у складу са Кадровским планом Специјалне болнице за интерне болести Врњачка Бања број 112-01-86/2024-02 од 12.03.2024 године, Уредбом о поступку за прибављање сагласности за ново запошљавање и додатно радно ангажовање код корисника јавних средстава (“Сл.гласник РС” број 159/20) и Закључком Комисије за давање сагласности за ново запошљавање и додатно радно ангажовање код корисника јавних средстава 51 број: 112-1499/2024 од 27.02.2024 године (допис МЗРС број 112-01-00114/2024-02 од 05.03.2024 године) .

 Вд Директора

 Специјалне болнице за интерне болести Врњачка Бања

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Вања Балшић